સદ્ગુરુવર્ય શાસ્ત્રી શ્રી માધવપ્રિયદાસજી સ્વામીએ વ્યાસપીઠ પર બિરાજમાન થઈ ભાગવતજીની ભાગીરથી વહાવી હતી. રોજ વિવિધ ઉત્સવો દ્વારા સમગ્ર વાતાવરણ મંગલમય અને ઉત્સવમય બન્યું હતું. કથાના પ્રારંભે ભાગવતજીની પોથીયાત્રા નીકળી હતી. મંદિરમાં તાજેતરમાં જ તૈયાર થયેલી યુવાનો અને બાળકોની બેન્ડ પાર્ટીએ ભાગવતજીનું શાનદાર સ્વાગત કર્યું હતું અને વાજતે ગાજતે ભાગવતજીની વ્યાસપીઠ ઉપર પ્રતિષ્ઠા કરવામાં આવી હતી. કથાના પ્રથમ દિવસે ભગવાન શ્રી રામચંદ્રજીનો પ્રાગટ્ય મહોત્સવ ઉજવાયો હતો. બીજા દિવસે ભગવાન શ્રી કૃષ્ણનો પ્રાગટ્ય મહોત્સવ ઉજવાયો ત્યારે સમસ્ત વાતાવરણ ‘હાથી ઘોડા પાલખી, જય કનૈયા લાલ કી...’ના નાદથી ગૂંજી ઉઠ્યું હતું. ભાવિક ભાઈ-બહેનો મનમૂકીને નાચ્યા હતા.